ราคาทองฟิวเจอร์ดีดตัววันที่ 3 จากปัจจัยดอลล์อ่อน,บอนด์ยิลด์สหรัฐร่วง - FINNOMENA
ราคาทองฟิวเจอร์ปรับตัวขึ้นเป็นวันที่ 3 ในวันนี้ โดยได้ปัจจัยบวกจากการอ่อนค่าของดอลลาร์ และการร่วงลงของอัตราผลตอบแทนพันธบัตรรัฐบาลสหรัฐ
15 พ.ย. 2560

ราคาทองฟิวเจอร์ปรับตัวขึ้นเป็นวันที่ 3 ในวันนี้ โดยได้ปัจจัยบวกจากการอ่อนค่าของดอลลาร์ และการร่วงลงของอัตราผลตอบแทนพันธบัตรรัฐบาลสหรัฐ
นอกจากนี้ ตลาดยังได้แรงหนุนจากความล่าช้าของการบังคับใช้กฎหมายปฏิรูปภาษีของสหรัฐ หลังจากที่วุฒิสภาสหรัฐสร้างเงื่อนไขใหม่ที่เป็นอุปสรรคต่อการผ่านร่างกฎหมายดังกล่าว ด้วยการพ่วงการยกเลิกเนื้อหาส่วนหนึ่งของกฎหมายโอบามาแคร์เข้ากับแผนการปฏิรูปภาษี
ส่งผลให้ดอลลาร์อ่อนค่าลงต่ำกว่าระดับ 113 เยน แตะระดับต่ำสุดในรอบ 1 เดือน โดยถูกกดดันจากการร่วงลงของตลาดหุ้นญี่ปุ่นและสหรัฐ รวมทั้งการปรับตัวลงของอัตราผลตอบแทนพันธบัตรรัฐบาลสหรัฐ
นอกจากนี้ นักลงทุนจับตาถ้อยแถลงของนายเอริค โรเซนเกรน ประธานธนาคารกลางสหรัฐ (เฟด) สาขาบอสตัน ในวันนี้ เพื่อหาสัญญาณบ่งชี้การปรับขึ้นอัตราดอกเบี้ยสหรัฐ
ที่มา : http://www.ryt9.com/s/iq31/2740850
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: